**Ministru kabineta noteikumu projekta „Grozījumi Ministru kabineta 2010.gada 5.oktobra noteikumos Nr.948 „Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3 apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 5.oktobra noteikumu Nr.948 „Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību” (turpmāk – MK noteikumi Nr.948) 9.punkts paredz, ka Latvijas Republikas Zemessardzes (turpmāk – Zemessardzes) veterānu priekšnieka mēnešalgu nosaka atbilstoši valsts tiešās pārvaldes iestāžu amatpersonu (darbinieku) amatu 9.mēnešalgu grupai ministrijas padotības iestādēs, ņemot vērā *kvalifikācijas pakāpi* atbilstoši Nacionālajos bruņotajos spēkos, Zemessardzē un Aizsardzības ministrijas padotības iestādēs nodienētajam (nostrādātajam) laikam un Zemessardzes veterānu priekšnieka *darbības un tās rezultātu novērtējumam*.  Zemessardzes veterānu priekšnieka amats ir civilā darbinieka amats Latvijas Republikas Zemessardzes štābā, līdz ar to viņa mēnešalga tika noteikta atbilstoši MK noteikumu Nr.948 pieņemšanas brīdi spēkā esošajiem Ministru kabineta 2009.gada 22.decembra noteikumiem Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību” (turpmāk – MK noteikumi Nr.1651), kas zaudēja spēku ar Ministru kabineta 2013.gada 29.janvāra noteikumu Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” (turpmāk – MK noteikumi Nr.66) spēkā stāšanos. MK noteikumi Nr.66 paredz no MK noteikumiem Nr.1651 atšķirīgus kritērijus amatpersonu mēnešalgas noteikšanai.  MK noteikumu Nr.66 7.2.apakšpunkts, pretēji MK noteikumos Nr.1651 noteiktajam, paredz, ka amatpersonas (darbinieka) mēnešalgu attiecīgajai amata mēnešalgu grupai paredzētā mēnešalgas diapazona ietvaros nosaka, ņemot vērā amatpersonas (darbinieka) *darba izpildes* novērtējumu, nevis darbības un tās rezultātu novērtējumu, bet MK noteikumu Nr.66 9.punkts paredz, ka amatpersonas (darbinieka) mēnešalgu nosaka atbilstoši *piešķirtajai kategorijai*, nevis kvalifikācijas pakāpei. Līdz ar to MK noteikumu Nr.948 9.punktā lietotā terminoloģija precizējama atbilstoši MK noteikumos Nr.66 lietotai terminoloģijai.  Tā kā ar 2014.gada 1.janvāri Latvijā tika ieviesta Eiropas Savienības vienotā valūta *euro*, nepieciešams veikt grozījumu MK noteikumos Nr.948, aizstājot tajos atsauci uz latiem ar atsauci uz *euro*. Grozītās tiesību normas nerada ietekmi uz valsts budžetu. |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Saskaņā ar Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.8.apakšpunktu tiesību aktu projekti par grozījumiem Ministru kabineta noteikumos, kuri ir saistīti ar *euro* ieviešanu un kuriem nav jāstājas spēkā *euro* ieviešanas dienā, izstrādājami un iesniedzami izsludināšanai Valsts sekretāru sanāksmē ne vēlāk kā 36 mēnešu laikā pēc dienas, kad Eiropas Savienības Padome noteikusi valūtas maiņas kursu. |

Anotācijas II, III, IV, V, VI, VII sadaļa – projekts šo jomu neskar.

Aizsardzības ministrs R.Vējonis

Vīza: valsts sekretāra p.i. I.Dreģe

06.08.2014 3:38

492

Marina Balta

e-pasts: Marina.Balta@mod.gov.lv

tālr.:67335153, fakss: 67212307